text: Левски победи без особена трудност един от съседите си в класирането Монтана с 2:0. До преди мача сините имаха само с една точка повече от съперника си. Но сега тимът от „Герена“ вече дръпна на 8-о място и даде надежда на феновете си за положителна футболна пролет.
  Двубоят обаче започна подобре за гостите. Още в 4-ата минута Тони Тасев центрира от пряк свободен удар отстрани отдясно, Стефан Цонков не очакваше, че защитата на сините няма да се ориентира и топката ще стигне до него, и я отигра несериозно от 2 метра в аут.
  В 11-ата минута се повтори същото упражнение, пак Тони Тасев центрира от фаул, пак към Цонков, този път той скочи и направи хубав удар с глава, но в аут. И двата пъти синята защита подходи несериозно. Така до този момент гостите направиха две реални възможности за гол, макар и от статични положения.
  Но, както се казва, като не вкараш, ще ти вкарат - малко след втората ситуация пред Микулич при начало на нова атака на Монтана Райнов отне в средата, подаде на Роберта, той продължи към Здравко Димитров, който направи един от дежурните си финтове спрямо Башлиев и вкара топката в долния десен ъгъл на вратата на Монтана - 1:0. Това се случи в 14-ата минута.
  В 20-ата минута от пряк свободен удар Здравко Димитров преодоля стената, но застаналият зад нея Роберта предотврати вероятен гол, защото топката се удари и така той спря пътя й.
  След това, образно казано, играта кротна, гостите прибраха атакуващия си ресурс, за да не получат бърз втори гол на контра.
  В 32-ата минута Здравко Димитров получи добър пас от Мартин Райнов, който пресече в средата, крилото на сините обаче се увлече в своите си финтове и накрая ударът му бе блокиран от играч на Монтана. В последните 2 минути сините си размениха над 20 последователни паса, предимно в собствената половина, накрая изнесоха рязко напред, но всичко завърши с нескопосано центриране на Найденов.
  Сините продължиха да атакуват и да играят раздвижено напред. В 50-ата минута Роберта в ролята на дясно крило даде начало на втория гол. Нидерландецът центрира, но му блокираха паса, топката пак попадна в него и той подаде навътре към Даске, който продължи към Стивън Петков, а той от наказателното поле с техничен фалцов удар насочи топката към долния ляв ъгъл на Макенджиев - 2:0. След това сините видимо заиграха по-освободено, без напрежение относно това дали ще спечелят мача. А пет минути след второто попадение можеше да се стигне до класически резултат - след центриране на Насиру отдясно защитник на Монтана отигра несръчно, но вратарят на гостите Макенджиев реагира светкавично и предотврати гафа.
  В 62-ата минута Роберта в наказателното поле сам елиминира двама на скорост и стреля, но Минчев с шпагат блокира удара му. Малко след това пропуск направи и включилият се напред бранител Сулака.
  По-късно Монтана можеше да намали резултата и да върне интригата - Минков отляво центрира меко към непокрития Билал Бари, който отблизо не успя да насочи трудната топка към вратата на Микулич.
  Преди да анализирам мача, искам да благодаря на хората, които изчистиха терена, за да играем при нормални условия. Три точки са си три точки. Ще съм честен обаче - не играхме така, както исках. Трябва много работа и концентрация, за да вдигнем Левски на по-високо ниво. Допуснахме много положения пред вратата си през първите 10-15 минути от мача. Малко повече концентрация ни трябва, да сме по-бързи при паса, по-агресивни. Срещу Монтана само на моменти бяхме такива, необходимо е да играем по-добре.
  Вкарахме и двата гола в правилния момент. Бяха хубави голове, не мога нищо да кажа за тях. Трябва обаче повече да владеем топката и да сме организирани. Футбол се играе 90 минути, не може да играеш на етапи. Възможно е студеното време и теренът да са оказали влияние, но това не е оправдание. Все пак за начало на пролетния дял от сезона е добре за нас - искахме три точки, спечелихме ги.
  Заздравихме защитата с пристигането на Драган Михайлович, който може да играе и вдясно, и вляво, ако трябва и крило. Фейсал Рерас също дойде, но още не е готов. Михайлович е по-добре физически, но не мога да кажа кой ще е титуляр специално в защита. Имаме добра конкуренция, ще видим. Играхме с двама нападатели, ще видим дали ще продължим така. Супер е, че Стивън и Здравко вкараха голове. Ще правя ротации в нападение. Дали ще вземем нови в атака? Не знам. Не вярвам, че ще има нови в Левски.
  Треньорът на Монтана Атанас Атанасов бе доволен от представянето на тима си срещу Левски въпреки загубата 0:2. Специалистът сподели, че играчите му са допуснали две грешки и това е коствало поражението.
  „Загубихме, тъй като не успяхме да вкараме ситуациите, които имахме при 0:0. След това допуснахме елементарна грешка и падна гол за Левски. Доволен съм от старанието на играчите. Представихме се на добро ниво. При втория гол отново допуснахме неточност и ни наказаха. Левски е един от грандовете - независимо от състоянието, в което се намира. Почти всички отбори в първенството са с равни сили, като изключим 2-3 тима“, каза Атанасов.
  Той бе лаконичен относно преминаването на Билал Бари в Левски. „Не мога да кажа какво се случва с Бари. Няма незаменими играчи. Ръководството ще реши“.
  
  Не знам, ама сме виждали и по-добре изглеждащи по-здрави бабички на тая възраст... Може би трябва да спрат да й преливат кръв от деца, и да започнат да й преливат от здрави баби с добър ген.
  Тайната на дълголетието драги ми Уотсън не е в храната, а е в парата.Сиромах човек рядко ги докарва над 80.
  Престижен пост и в същото време пълна липса на всякаква отговорност,освен за семейните проблеми-предпоставка за дълголетие.
  Два реда по-надолу:-"В 5 часа Кралицата пие чай и замезва с "традиционния британски ..ХЛЯБ",който според статията "НЕ Е" тестено изделие..Но както и да е..
  ...що се отнася до КОШМАРА,който чесъна предизвиква у нея,той е разбираем:-От край време това растение се смята за ПРОПЪЖДАЩО "Оня с рогата" и неговите сателити..
  А aдренохром извлечен от малки дечица обича ли бабчето? Понеже синчето принц Андрю, доста чето е посещавал острова на фантазиите на Епстайн...
  Дълголетието е въпрос на генетична предразположеност. Лекарят на французойката, която е живяла най-дълго на земята - Жана Калман, до 122 години, казвал че тя може да яде и баластра без да й повлияе на здравето - толкова храната й била в противоречие с всякакви "правила на здравословното хранене".